شەفەق نیوز/ ئاژانس  «بلومبێرگ» خەوەری ئەمریکی، ئمڕوو شەممە، ئاشکرا کرد ک شایەت «وەرگری رێن» دژوە ڤایڕۆس کۆڕۆنا تا دویای هەفت ساڵ تر لەلای کەمەو وەدەس نەکەفێد، و دووپات کرد ک زویکردن لە دابەشکرن واکسینەگان بوودە هاوکار لە پارێزمەندی مرۆیی لەی پەتا.
ئاژانسەگە لە راپۆرتیگ ئاژانس شەفەق نیوز چەودیریی کرد وت: وەگورەی شیوەی دابەشکردن واکسینەگان ئیسە، جهان ٧ ساڵ خوازێد تا وەرگری کۆمەڵایەتی یا وەرگری رێن وەدەس بارێد، ک وەگورەی پسپۆڕە ناودەوڵەتیەگان ٧٠٪  تا ٨٥٪ لە واکسینەگە ئەرا دانیشتوەیل خوازێد.
ئاژانسەگە ئاماژە کرد ک ئەرا وەدەسهاوردن وەرگری رێن، و هاتنەوە وەرەو ژیان سرووشتی کەمترەو بوود هەرچەنی رێژەی تاقەبەشەگان دژوە ڤایرۆسەگە فرەترەو بوی، و دیاری کرد ک تا ئیسە ١١٩ مەلیۆن تاقەبەش لە دەوڵەتەیل جهان پێشکەش کریاگە.
